**Cutumă încălcată**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Mă zbat în pat, caniculă nebună,

Cearșafu-i ud și perna un burete,

Cu tine-n brațe-ncalc câte-o cutumă,

Tapetul cade spart de pe perete.

Sandalele or fi cumva de vină?

Au tocul lung, subțire şi-ntr-o doară

Când te ating cu limba pe tulpină,

Străpung tapetul alb ca pe o coală.

Te-aş descălţa, dar mă incit orbește

Când mă înțepi cu tocul fin pe șale,

Simt în plămâni o mare ce vuiește

Şi-adorm răpus cu fruntea-ntre petale.

- Atingerile mele-aliniază

Pe trupul tău planetele, iar mâna

Trece versanți sub care delirează

Un puls nebun. Aș vrea să fiu stăpâna

Acestui vis... N-aș pune-n ghilimele

Nimic din ce trăim, fără cenzură

Te-aș încuia-ntre coapse, ale mele

Sunt toate ale tale. Ce armură

Te-ar apăra de lava dulce-amară

Ce-mi curge prin artere-n loc de sânge?

Ai reveni în fiecare seară

Sau m-ai învinui de te-aș constrânge?

Ioan Grigoraș Liliana Trif

\*poezia cu numărul 1200 semnată Liliana Trif Ioan Grigoraș